b'\n_START_ARTICLE_\nTopphjort\n_START_SECTION_\nBeskrivelse\n_START_PARAGRAPH_\nTopphjorten har f\xc3\xa5tt navn etter h\xc3\xa5rdusken som vokser i pannen og av og til kan gjemme de sm\xc3\xa5 hornstilkene som vokser ut hos bukkene. Ogs\xc3\xa5 topphjortbukken har forst\xc3\xb8rrende hj\xc3\xb8rnetenner i overkjeven, slik som muntjakbukkene, og de bjeffer n\xc3\xa5r de blir skremt._NEWLINE_Topphjort ligner mye p\xc3\xa5 munjaker, men er st\xc3\xb8rre. Den veier normalt 17-50 kg og har en kroppslengde p\xc3\xa5 ca. 110-160 cm. Skulderh\xc3\xb8yden er normalt ca. 50-70 cm, og halen m\xc3\xa5ler omkring 7-16 cm i lengde. Bukkene blir gjerne noe st\xc3\xb8rre enn hunnene. Kalvene har samme fargen som voksne dyr, men i likhet med mange andre hjortedyr har kalvene sm\xc3\xa5 parallelle hvite prikker p\xc3\xa5 begge sider av ryggraden._NEWLINE_Pelser er grov og enten m\xc3\xb8rt gr\xc3\xa5 eller brun i fargen. Hodet og nakken er m\xc3\xb8rt gr\xc3\xa5, mens buksiden er n\xc3\xa6rmest hvit (inkludert undersiden av halen).\n_START_SECTION_\nUtbredelse og habitat\n_START_PARAGRAPH_\nTopphjort finnes nord\xc3\xb8st i Myanmar og i s\xc3\xb8r og sentrale str\xc3\xb8k i Kina. Den trives n\xc3\xa6r vann i skogkledte omr\xc3\xa5der i h\xc3\xb8yder p\xc3\xa5 mellom 300 og 4.600 moh, herunder ogs\xc3\xa5 i temperert regnskog i h\xc3\xb8yereliggende dalstr\xc3\xb8k.\n_START_SECTION_\nReproduksjon og levetid\n_START_PARAGRAPH_\nI paringstiden bjeffer bukkene for \xc3\xa5 p\xc3\xa5kalle partnere. Paringstiden er sent p\xc3\xa5 h\xc3\xb8sten eller tidlig p\xc3\xa5 vinteren, og kalvene f\xc3\xb8des vanligvis tidlig p\xc3\xa5 sommeren. Hunnen g\xc3\xa5r drektig i ca. 180 dager og f\xc3\xb8der normalt 1-2 kalver \xc3\xa5rlig. Kalven vil v\xc3\xa6re avhengig av mora til den er omkring 6 m\xc3\xa5neder gammel. Den blir kj\xc3\xb8nnsmoden n\xc3\xa5r den ca. 18-24 m\xc3\xa5neder gammel. I vill tilstand vet man lite om levetiden for topphjort, men i fangenskap kan den bli opp mot 15 \xc3\xa5r gammel.\n_START_SECTION_\nErn\xc3\xa6ring\n_START_PARAGRAPH_\nTopphjort spiser, l\xc3\xb8v, kvist, skudd, frukt, gress og ulike typer annen vegetasjon. Man vet lite om artens atferd, levetid og framtid. Noen har hevdet at den kan v\xc3\xa6re altetende, men dette har aldri blitt dokumentert. Det er imidlertid kjent at munjaker kan spise b\xc3\xa5de egg og kj\xc3\xb8tt, s\xc3\xa5 man tror at dette ogs\xc3\xa5 kan gjelde topphjort.\n_START_SECTION_\nAnnet\n_START_PARAGRAPH_\nI 1993 ble det estimert at det fantes omkring 500.000 topphjort i Kina, der trolig st\xc3\xb8rsteparten av bestanden holder til. Data for Myanmar er ukjent. Arten blir imidlertid ikke regnet som truet, men den har heller aldri blitt skikkelig studert av forskere. Det finnes ogs\xc3\xa5 et ukjent antall topphjort i dyrehager rundt om i verden, der den ogs\xc3\xa5 blir avlet med suksess. Man regner med at mennesker dreper mer enn 100.000 topphjort hvert \xc3\xa5r, men virkningen p\xc3\xa5 bestanden er ukjent. Man regner imidlertid med at avskoging og tap av habitat er den st\xc3\xb8rste trusselen p\xc3\xa5 sikt.\n_START_SECTION_\nStatus\n_START_PARAGRAPH_\nDD'